РЕГЛАМЕНТ (ЕО) № 1140/2007 НА КОМИСИЯТА
от 1 октомври 2007 година
относно временното разрешаване на нова употреба на вече разрешена добавка при храненето на животни
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), и по-специално член 3 и член 9д, параграф 1 от нея,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (2), и по-специално член 25 от него,
като има предвид, че:
(1)
Регламент (ЕО) № 1831/2003 предвижда разрешаването на употребата на добавки при храненето на животните.
(2)
Член 25 от Регламент (ЕО) № 1831/2003 установява преходни мерки относно заявленията за разрешителни за фуражни добавки, подадени в съответствие с Директива 70/524/ЕИО преди началната дата на прилагане на Регламент (ЕО) № 1831/2003.
(3)
Заявлението за разрешаване на нова употреба на добавката, посочена в приложението към настоящия регламент бе подадено преди датата на прилагане на Регламент (ЕО) № 1831/2003.
(4)
Първоначалните коментари относно настоящото заявление, предвидени в член 4, параграф 4 от Директива 70/524/ЕИО бяха изпратени на Комисията преди началната дата на прилагане на Регламент (ЕО) № 1831/2003. Следователно това заявление ще продължава да бъде третирано в съответствие с член 4 от Директива 70/524/ЕИО.
(5)
Употребата на ензимния препарат ендо-1,3(4)-бета-глюканаза, получен от Aspergillus aculeatus (CBS 589.94), ендо-1,4-бета-глюканаза, получен от Trichoderma longibrachiatum (CBS 592.94), алфа-амилаза, получен от Bacillus amyloliquefaciens (DSM 9553), бацилолизин, получен от Bacillus amyloliquefaciens (DSM 9554) и ендо-1,4-бета-ксиланаза, получен от Trichoderma viride (NIBH FERM BP 4842) бе разрешена за пилета за угояване, без ограничение във времето, с Регламент (ЕО) № 358/2005 на Комисията (3).
(6)
Бяха предоставени нови данни в подкрепа на заявление за разрешително за период от четири години на този препарат за кокошки носачки. На 18 април 2007 г. Европейският орган за безопасност на храните (ЕОБХ) предостави своето становище относно споменатата употреба. Оценката показва, че условията за такова разрешително, посочени в член 9д, параграф 1 от Директива 70/524/ЕИО, са спазени. Следователно употребата на въпросния препарат, така както е посочено в приложение III към настоящия регламент, следва да бъде временно разрешена за период от 4 години.
(7)
Оценката на настоящото заявление показва, че следва да се изискват определени процедури, предвид защитата на работещите от излагане на влиянието на посочените в приложенията добавки. Въпросната защита следва да бъде осигурена чрез прилагането на Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място (4).
(8)
Мерките, предвидени в настоящия регламент, са съобразени със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, принадлежащ към групата „ензими“, както се посочва в приложението, се разрешава временно за период от 4 години като добавка при храненето на животните съгласно установените условия в това приложение.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 октомври 2007 година.